  Виталий Пронин Шунды пӧсь тылсиосын пиштэ толалтэ куазен но - удмурт егитъёслэн «Шунды» огазеяськонзы удмурт егитъёслы гань-гань пукыны маза уг сёты! Республикаысьтымы Егитъёсын ужанъя, озьы ик Нациосын ужан политикая министерствоосын ӵош кариськыса, «Шунды» ялэ «Вамыш» лагерез усьтон сярысь. Со радъяськоз вуоно арын 2-тӥ январьысен 6-тӥ январёзь  «Дзержинец» лагерьын. «Вамыш» чакламын егит азьветлӥсьёслы. Отын тодон-валан басьтыса, соослэн дӥсьтонзы будоз, пӧртэм проектъёс гожъяны дышозы, асьсэлэсь малпанъёссэс шара вералозы.Кызьы ивортӥз «Шунды» огазеяськонлэн правлениезлэн кивалтӥсез Юлия Никитина, «Вамыше» пыриськыны луонлык усьтӥське удмурт кылын вераськыны быгатӥсь 15 аресысен 18 аресозь егитъёслы. Соос понна радъямын луозы психологъёсын кенешонъёс, пӧртэм ужлы дышетӥсь мастер-классъёс. Со сяна, егитъёс дышетскозы асьсэды калык пӧлын возьыны, сцена вылысен вераськыны.Куриськонъёсыныды вазиськыны быгатоды «Шунды» огазеяськонэ.Лелёк Теги: Егитъёс  